CELEX: E2012G0004
Language: et
Date: 2012-10-26 00:00:00
Title: EFTA riikide alalise komitee otsus nr 4/2012/SC, 26. oktoober 2012 , millega määratakse komiteed, kes abistavad EFTA järelevalveametit EFTA riikide vahelise järelevalveameti ja kohtu asutamist käsitleva lepingu protokolli nr 1 artiklis 3 sätestatud ülesannete täitmisel ning tunnistatakse kehtetuks alalise komitee teatavad otsused

7.2.2013   
            
            
               ET
            
            
               Euroopa Liidu Teataja
            
            
               L 36/8
            
         EFTA RIIKIDE ALALISE KOMITEE OTSUS
   nr 4/2012/SC,
   26. oktoober 2012,
   millega määratakse komiteed, kes abistavad EFTA järelevalveametit EFTA riikide vahelise järelevalveameti ja kohtu asutamist käsitleva lepingu protokolli nr 1 artiklis 3 sätestatud ülesannete täitmisel ning tunnistatakse kehtetuks alalise komitee teatavad otsused
   EFTA RIIKIDE ALALINE KOMITEE,
   võttes arvesse EFTA riikide alalist komiteed käsitlevat kokkulepet, eriti selle artikli 5 lõiget 2;
   võttes arvesse EFTA järelevalveameti ettepanekut
   ning arvestades järgmist:
   
               (1)
            
            
               EFTA riikide vahelise järelevalveameti ja kohtu asutamist käsitleva lepingu (mida on muudetud EFTA riikide vahelist järelevalveameti ja kohtu asutamist käsitlevat lepingut kohandava protokolliga, edaspidi „järelevalve- ja kohtuleping“) protokolli nr 1 artiklis 3 on sätestatud, et kui EMP lepingu lisades viidatud õigusakt sisaldab artiklis 1 kirjeldatud menetlusi, esitab Euroopa Komisjon meetme eelnõu ELi komiteele või peab kõnealuse komiteega nõu ning EFTA järelevalveamet peab alalise komitee kehtestatud asjaomase menetluse kohaselt nõu vastava komiteega (kui see on olemas), mis on loodud või määratud kooskõlas EFTA riikide alalist komiteed käsitleva kokkuleppega.
            
         
               (2)
            
            
               Euroopa Parlamendi ja nõukogu 16. veebruari 2011. aasta määruses (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes, (1) on kehtestatud eeskirjad ja üldpõhimõtted, mis kehtivad mehhanismide suhtes, mida kohaldatakse juhul, kui õiguslikult siduva liidu aktiga („põhiõigusakt“) määratakse kindlaks vajadus ühetaoliste rakendamistingimuste järele ja nõutakse, et liikmesriigid kontrolliksid rakendusaktide vastuvõtmist komisjoni poolt.
            
         
               (3)
            
            
               EFTA riikide alaline komitee on otsusega nr 3/2012 (uus komiteemenetlus) kehtestanud üldeeskirjad, milles kirjeldatakse menetlusi, mida tuleb järgida, kui EFTA järelevalveametit abistavad komiteed, et viia sellised menetlused kooskõlla määruses (EL) nr 182/2011 sätestatud menetlustega.
            
         
               (4)
            
            
               Mõnes praegu kehtivas alalise komitee otsuses, millega määratakse komiteed EFTA järelevalveameti abistamiseks, viidatakse iganenud õigusaktidele, mis on EMP lepingust välja jäetud, ning võidakse viidata menetlustele, mida on muudetud määruse (EL) nr 182/2011 jõustumise tulemusena. Seepärast tuleb ajakohastada kõiki EFTA riikide alalist komiteed käsitleva kokkuleppe artikli 5 lõike 2 kohaselt alalises komitees vastu võetud komiteede määramist käsitlevaid kehtivaid otsuseid ning näidata iga konkreetse juhtumi puhul menetlus, mida EFTA järelevalveamet järgib.
            
         
               (5)
            
            
               Et lihtsustada ja täpsustada komiteede määramise menetlust, nähakse ühe otsusega ette kõik need komiteed, kellele EFTA järelevalveamet peab esitama meetmete eelnõu või kellega ta peab nõu pidama, ning praegu kehtivad eraldi otsused tuleks kehtetuks tunnistada.
            
         
               (6)
            
            
               Siiski ei ole vaja määrata komiteesid, kes abistaksid järelevalveametit tema volituste täitmisel konkurentsi ja riigiabi valdkonnas, sest need komiteed on juba määratud ja loodud EFTA riikide vahelist järelevalveameti ja kohtu asutamist käsitleva lepingu protokollidega nr 3 ja 4.
            
         
               (7)
            
            
               Kui Euroopa Komisjon peab komiteele esitama meetme eelnõu või komiteega nõu pidama, on kohaldatav menetlus sätestatud asjaomases õigusaktis. Kui EFTA järelevalveamet peab komiteega nõu pidama kooskõlas EMP lepingu lisades viidatud õigusaktiga, kohaldatakse menetlust, mis on sätestatud EFTA riikide alalise komitee otsuses nr 3/2012 (komiteemenetluse kohta tehtud otsus) ning mis vastab kõige rohkem EMP lepingu lisades viidatud õigusaktis sätestatud menetlusele. Seepärast ei tule komitee määramisel kindlaks määrata selle suhtes kohaldatavat menetlust.
            
         
               (8)
            
            
               Seoses kehtivate õigusaktidega on määruse (EL) nr 182/2011 artiklis 13 ette nähtud teatavad üleminekusätted ELi õigussüsteemis kehtivate põhisõigusaktide kohandamiseks, mistõttu ei ole vaja iga üksikut õigusakti muuta. Alalise komitee otsuse nr 3/2012 (uued komiteemenetlused) artikkel 7 sisaldab sarnast sätet olemasolevate menetluste kohandamise kohta.
            
         
               (9)
            
            
               EFTA järelevalveamet teeb komiteedele ettepaneku võtta vastu töökorra standardeeskirjad,
            
         ON TEINUD JÄRGMISE OTSUSE:
   Artikkel 1
   Komiteede määramine
   1.   Käesoleva otsuse lisas loetletud komiteed määratakse abistama EFTA järelevalveametit selliste ülesannete täitmisel, mis on sätestatud järelevalveameti ja kohtu asutamist käsitleva lepingu protokolli nr 1 artiklis 3.
   2.   Kui EFTA järelevalveametit abistavad komiteed, teevad nad seda kooskõlas EFTA riikide alalise komitee otsusega nr 3/2012 (komiteemenetluse kohta tehtud otsus).
   Artikkel 2
   Kohaldatav menetlus
   Kui EFTA järelevalveamet peab kooskõlas EMP lepingu lisades viidatud õigusaktiga esitama komiteele meetme eelnõu või komiteega nõu pidama, kohaldatakse menetlust, mis on sätestatud EFTA riikide alalise komitee otsuses nr 3/2012 (komiteemenetluse kohta tehtud otsus) ning mis vastab kõige rohkem EMP lepingu lisades viidatud õigusaktis sätestatud menetlusele.
   Artikkel 3
   Alalise komitee otsuste kehtetuks tunnistamine
   Alalise komitee otsused nr 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC.4/2010/SC ja 2/2012/SC tunnistatakse kehtetuks.
   Artikkel 4
   Jõustumine
   Käesolev otsus jõustub selle vastuvõtmise päeval.
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2012
      
         
            Alalise komitee nimel
         
         
            eesistuja
         
         Atle LEIKVOLL
         
            peasekretär
         
         Kristinn F. ÁRNASON
      
   
   
      (1)  ELT L 55, 28.2.2011, lk 13.
   
      LISA
      
                   
               
               
                  KOMITEE NIMI
               
               
                  ÕIGUSAKT
               
            
                  1
               
               
                  Veterinaar- ja fütosanitaarküsimuste EFTA komitee
               
               
                  Asjaomased õigusaktid on nimetatud EMP lepingu I lisas (veterinaar- ja fütosanitaarküsimused).
               
            
                  2
               
               
                  Tehniliste normide, standardite, katsetamise ja sertifitseerimise EFTA komitee
               
               
                  Asjaomased õigusaktid on nimetatud EMP lepingu II lisas (tehnilised normid, standardid, katsetamine ja sertifitseerimine).
               
            
                  3
               
               
                  Tootevastutuse EFTA komitee
               
               
                  Asjaomased õigusaktid on nimetatud EMP lepingu III lisas (tootevastutus).
               
            
                  4
               
               
                  EFTA energeetikakomitee
               
               
                  Asjaomased õigusaktid on nimetatud EMP lepingu IV lisas (energeetika).
               
            
                  5
               
               
                  Tööjõu vaba liikumise EFTA komitee
               
               
                  Asjaomased õigusaktid on nimetatud EMP lepingu V lisas (tööjõu vaba liikumine).
               
            
                  6
               
               
                  Sotsiaalkindlustuse EFTA komitee
               
               
                  Asjaomased õigusaktid on nimetatud EMP lepingu VI lisas (sotsiaalkindlustus).
               
            
                  7
               
               
                  Kutsekvalifikatsiooni tunnustamise EFTA komitee
               
               
                  Asjaomased õigusaktid on nimetatud EMP lepingu VII lisas (kutsekvalifikatsiooni tunnustamine).
               
            
                  8
               
               
                  Asutamisõiguse EFTA komitee
               
               
                  Asjaomased õigusaktid on nimetatud EMP lepingu VIII lisas (asutamisõigus).
               
            
                  9
               
               
                  Finantsteenuste EFTA komitee
               
               
                  Asjaomased õigusaktid on nimetatud EMP lepingu IX lisas (finantsteenused).
               
            
                  10
               
               
                  Teenuste EFTA komitee
               
               
                  Asjaomased õigusaktid on nimetatud EMP lepingu X lisas (teenused üldiselt).
               
            
                  11
               
               
                  Elektroonilise side EFTA komitee (COCOM)
               
               
                  Asjaomased õigusaktid on nimetatud EMP lepingu XI lisas (elektrooniline side, audiovisuaalteenused ja infoühiskond).
               
            
                  12
               
               
                  Kapitali vaba liikumise EFTA komitee
               
               
                  Asjaomased õigusaktid on nimetatud EMP lepingu XII lisas (kapitali vaba liikumine).
               
            
                  13
               
               
                  Transpordi EFTA komitee
               
               
                  Asjaomased õigusaktid on nimetatud EMP lepingu XIII lisas (transport).
               
            
                  16
               
               
                  Hangete EFTA komitee
               
               
                  Alalise komitee kokkuleppe protokoll nr 2 ja EMP lepingu XVI lisas (hanked) nimetatud õigusaktid.
               
            
                  17
               
               
                  Intellektuaalomandi EFTA komitee
               
               
                  Asjaomased õigusaktid on nimetatud EMP lepingu XVII lisas (intellektuaalomand).
               
            
                  18
               
               
                  Töötervishoiu ja tööohutuse, tööõiguse ning naiste ja meeste võrdse kohtlemise EFTA komitee
               
               
                  Asjaomased õigusaktid on nimetatud EMP lepingu XVIII lisas (töötervishoid ja tööohutus, tööõigus ning naiste ja meeste võrdne kohtlemine).
               
            
                  19
               
               
                  Tarbijakaitse EFTA komitee
               
               
                  Asjaomased õigusaktid on nimetatud EMP lepingu XIX lisas (tarbijakaitse).
               
            
                  20
               
               
                  EFTA keskkonnakomitee
               
               
                  Asjaomased õigusaktid on nimetatud EMP lepingu XX lisas (keskkond).
               
            
                  21
               
               
                  EFTA statistikakomitee
               
               
                  Asjaomased õigusaktid on nimetatud EMP lepingu XXI lisas (statistika).